  Наталья Тетерина Тазалыкез эскеронъя интыысь интые ветлӥсь огъет коньывуон пумозь Можга ёросысь 5 гуртъёсы но черкогуртъёсы вуылоз. Со сярысь Удмуртиысь тазалыкез утёнъя министерство ивортэ. 13-тӥ коньывуонэ ӧнерчиос Нынек черкогуртэ вуозы, 17-тӥ коньывуонэ — Быдӟымсурд гуртэ, 20-тӥ коньывуонэ — Можга черкогуртэ, 24-тӥ коньывуонэ — Трактор гуртэ, 27-тӥ коньывуонэ — Куатчи гуртэ. Огъет ёросын куарусёнысен ужа. Эмчиос Бадӟым Сибы, Тылой, Куака, Вуж Какся гуртъёсын но «Большекибьинское» муниципал кылдэтын улӥсьёсты эскеризы ни. Туннэ, 10-тӥ коньывуонэ, бригада Поршур гуртэ мынӥз. Тодэ вайытом, 14 миллион манет сылӥсь огъет элькунын туэ гудырикошконэ кылдӥз. Сое Россиысь тазалыкез утёнъя министрлы Вероника Скворцовалы но возьматӥзы. Калыкез эскерон понна отын УЗИ аппарат, микролаборатория но ӝог эмъюрттэт сётон понна тӥрлык вань. Тегъёс: Ижкар Можга Удмуртия Тазалык гурт Тазалыкезутёнъяминистерство  